Пры прыходзе створана таксама маладзёжнае братэрства ў гонар прападобнай Еўфрасінні Полацкай, якое займаецца духоўна-асветніцкай і сацыяльнай працай. На працягу 19 гадоў пры падтрымцы прыхода ажыццяўляецца аздараўленне дзяцей у Швецыі ў рамках супрацоўніцтва з Чарнобыльскім камітэтам г. Смёген. У 2016 і 2017 гадах па ініцыятыве айца Віктара ў Маладзечанскай епархіі былі праведзены два міжнародныя мастацкія пленэры “Святасць зямлi беларускай” з удзелам прадстаўнікоў Беларусі, Расіі, Украіны і Чэхіі. Усе атрыманыя ад продажу напісаных карцін сродкі ідуць на дапамогу і падтрымку праектаў, якія рэалізуюцца прыходам.